Rubén Ruiz Ibarruri

Rubén Ruiz Ibarruri (Somorrostro, Bizkaia, 1920ko urtarrilaren 9a - Stalingrad, Sobietar Batasuna, 1942ko irailaren 3a) Armada Gorriko gudaria izan zen; teniente gradua izan zuen. Dolores Ibarruri Pasionaria bizkaitar komunista ospetsuaren semea zen.

Katalunian borrokatu zen errepublikanoen aldean, baina 1939. urtean, beste kataluniarrekin batera, Argèles-sur-Merreko kontzentrazio-esparrura eraman zuten. Bigarren Mundu Gerra hasi baino lehen irten zen kontzentrazio-esparrutik Sobietar Batasunera.

1941. urtean, Gerrako umeen taldetik irtendako beste euskal gazte batzuekin, Aireko Indar Sobietarretako euskal hegazkinlarien taldearekin bat egin zuen, hegazkinlaritza militarreko akademia batean. Baina ez zituen pilotu ikasketak amaitu eta infanterian egin zuen bat Armada Gorriarekin.

1942. urtean alemaniarrek Stalingrad inguratu zuten (Stalingradeko gudua); setio horretan heriotza ekarri zioten zauriak hartu zituen Ruiz Ibarrurik. Sobietar Batasuneko kondekorazio gorena jaso zuen, Sobietar Batasuneko heroiarena.

 Erreferentziak 

 Kanpo estekak 
 Rubén Ruiz Ibarruri Auñamendi Eusko Entziklopedian.
 Joseba Aurkenerena: Ruben Ruiz Ibarruri Stalingradoren defentsan. 

Kategoria:Bizkaiko militarrak
Kategoria:Sobietar Batasuneko militarrak
Kategoria:Sobietar Batasuneko Heroiak
Kategoria:Euskal Herriko frankismoaren erbesteratuak
Kategoria:Muskiztarrak
Kategoria:Euskal errusiarrak
Kategoria:Aireko Indar Sobietarretako euskal hegazkinlarien taldea
Kategoria:Leninen Ordenarekin sarituak
Kategoria:Bandera Gorriaren Ordena jaso dutenak
Kategoria:Bigarren Mundu Gerran hildako Sobietar militarrak